Nr. L 299/14 De Europæiske Fællesskabers Tidende 17. 11. 84 RÅDETS FORORDNING (EØF) Nr. 3196/84 af 12. november 1984 om åbning, fordeling og forvaltning af et fællesskabstoldkontingent for visse typer krydsfinér af nåletræ, henhørende under pos. ex 44.15 i den fælles toldtarif RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Fællesskabet har forpligtet sig til at åbne et årligt fællesskabstoldkontingent på indtil 600000 kubik- meter for visse typer krydsfinér af nåletræ, henhørende under pos. ex 44.15 i den fælles toldtarif ; i henhold til protokol nr. 11, der er knyttet til tiltrædelsesakten ()) skal Fællesskabet årligt åbne autonome fællesskabs- toldkontingenter med nultoldsats for disse varer, kontingenternes størrelse fastsættes årligt, når det er fastslået, at alle forsyningsmuligheder på Fællesskabets interne marked vil blive udtømt i løbet af den periode, kontingenterne er åbnet for ; den i protokollen stillede betingelse synes ikke i øjeblikket at være opfyldt, og det må derfor foretrækkes i første omgang at holde sig til den aftalte mængde, 600 000 kubikmeter ; fastsæt- telsen af et kontingent på denne størrelse udelukker i øvrigt ikke, at der kan gøres brug af bestemmelserne i protokol nr. 11 i løbet af kontingentperioden ; for bedre at kunne tage hensyn til den eventuelle udvikling i indførslerne af de pågældende varer bør kontingentmængden deles i to dele, hvoraf den første fordeles mellem alle medlemsstaterne, og den anden udgør en reserve til senere dækning af behovet i de medlemsstater, som har opbrugt deres oprindelige kvote ; for at give importørerne en vis sikkerhed er det hensigtsmæssigt af fastsætte den første del af kontin- gentet på et relativt højt niveau, som kunne være ca. 99 % af hele kontingentmængden ; på grundlag af de af medlemsstaterne anslåede behov kan de oprindelige kvoter fastsættes som anført i artikel 2; medlemsstaternes oprindelige kvoter kan blive opbrugt mere eller mindre hurtigt ; for at tage hensyn til dette og for at undgå nogen afbrydelse er det vigtigt, at en () EFT nr. L 73 af 27. 3. 197 , s. 170. medlemsstat, som næsten har opbrugt sin oprindelige kvote, trækker en tillægskvote på reserven; hver medlemsstat skal trække på reserven, når hver af dens tillægskvoter er næsten opbrugt, og så længe reserven tillader det ; de oprindelige kvoter og tillægskvoterne skal gælde indtil kontingentperiodens udløb; denne forvaltningsmåde  kræver et snævert samarbejde mellem medlemsstaterne og Kommissionen, hvoraf sidstnævnte især skal kunne følge kontingentmæng- dens udnyttelsesgrad samt underrette medlemsstaterne herom ; såfremt der på en bestemt dato inden for kontingent- perioden findes en større uudnyttet del af den oprin- delige kvote i en medlemsstat, skal denne medlemsstat  nødvendigvis tilbageføre en betydelig procentdel heraf til reserven for at undgå, at en del af kontingent- mængden forbliver uudnyttet i en medlemsstat, medens den kunne udnyttes i andre medlemsstater ; da kongeriget Belgien, kongeriget Nederlandene og storhertugdømmet Luxembourg er sammensluttet i og repræsenteres af Den økonomiske union Benelux, kan enhver disposition i forbindelse med forvaltningen af de kvoter, som tildeles denne økonomiske union, træffes af et af dens medlemmer — UDSTEDT FØLGENDE FORORDNING : Artikel 1 1. Iperioden fra den 1. januar til den 31. december 1985 åbnes et fællesskabstoldkontingent på 600 000 kubikmeter for følgende varer, henhørende under pos. ex 44.15 i den fælles toldtarif : a) krydsfinér af nåletræ uden anvendelse af andet materiale, af en tykkelse på over 8,5 mm, med ubearbejdede overflader ; b) krydsfinér af nåletræ uden anvendelse af andet materiale, slebet, af en tykkelse på over 18,5 mm. 2. q iIndførsler af de pågældende varer, der allerede nyder toldfrihed i henhold til en anden præference- ordning, kan ikke afskrives på dette toldkontingent.